CELEX: E2017P0001(01)
Language: ro
Date: 2019-02-26 00:00:00
Title: Acțiune introdusă la 26 februarie 2019 de către Nettbuss AS împotriva Konkurrenten.no AS (Cauza E-1/17 Costs)

13.6.2019   
            
            
               RO
            
            
               Jurnalul Oficial al Uniunii Europene
            
            
               C 197/36
            
         
      Acțiune introdusă la 26 februarie 2019 de către Nettbuss AS împotriva Konkurrenten.no AS
      (Cauza E-1/17 Costs)
      (2019/C 197/08)
      La data de 26 februarie 2019, Nettbuss AS, reprezentată de Camilla Borna Fossem of Advokatfirmaet Schjødt AS, Ruseløkkveien 14, NO-0201 Oslo, Norvegia, a introdus o acțiune împotriva Konkurrenten.no AS la Curtea de Justiție a AELS.
      Partea reclamantă solicită Curții să pronunțe următoarea ordonanță:
      
                  1.
               
               
                  Konkurrenten.no va plăti întreprinderii Nettbuss AS suma de 442 125 NOK (sau echivalentul în euro) în plus față de ratele dobânzii penalizatoare relevante.
               
            Situația de fapt și de drept și motivele invocate:
      
                  —
               
               
                  La data de 11 ianuarie 2017, Konkurrenten.no AS a introdus la Curtea de Justiție a AELS o acțiune împotriva Deciziei nr. 179/15/COL a Autorității AELS de Supraveghere din mai 2015. Partea reclamantă a fost direct afectată de decizia Autorității AELS de Supraveghere și a solicitat permisiunea de a interveni în cauza E-1/17 Konkurrenten.no AS/Autoritatea AELS de Supraveghere. Părții reclamante i s-a acordat dreptul de a interveni prin Ordinul Președintelui din 12 iulie 2017.
               
            
                  —
               
               
                  Articolul 70 alineatul (1) din Regulamentul de procedură al Curții AELS prevede următoarele:
                  
                     „În cazul în care cheltuielile recuperabile sunt contestate, la cererea părții interesate și după ascultarea observațiilor celeilalte părți, Curtea se pronunță prin ordonanță.”
                  
               
            
                  —
               
               
                  În hotărârea Curții în cauza E-1/17, Curtea de Justiție a AELS a impus Konkurrenten.no AS obligația de a suporta cheltuielile efectuate de partea reclamantă.